Document ID: /roh_data/filtered/fineweb-2-filterrobots_roh.jsonl.gz/6591

Ted Cruz ha appellà als dus ulteriurs concurrents republicans Marco Rubio e John Kasich da sa retrair da la cursa. Ed era Donald Trump ha clamà si Rubio da dar si la cursa. Rubio che ha il sustegn da l’elita republicana ha fatg en tut ils 4 stadis nauschs resultats.
Sanders cunter Clinton 2:1
Tar ils democrats a Bernie Sanders cuntanschì victorias en ils stadis Kansas e Nebraska, Hillary Clinton a gudagnà a Louisiana. Uschia ha Clinton puspè success en in stadi cun in’auta cumpart da persunas nairas. Kansas da l’autra vart ha blers votants alvs che sustegnan plitost Sanders.
La cursa cuntinuescha
Las proximas pre-elecziuns dals democrats han lieu la dumengia en il stadi Maine. Il mardi lura fan ils republicans pre-elecziuns a Hawaii ed ad Idaho, ed omaduas partidas dumondan lur votants e votantas en ils stadis Michigan e Mississippi.
RR Novitads 06:00